આજે શરૂઆતે મોટા ભાગના શેરબજાર ગ્રીન ઝોનમાં ખૂલ્યાં હતાં. જાપાનનો નિક્કી શેરબજાર ઇન્ડેક્સ ૧૨૯ પોઇન્ટના સુધારે ૨૩,૮૪૩, જ્યારે હેંગસેંગ શેરબજાર ઇન્ડેક્સ ૩૧ હજાર પોઇન્ટની નજીક ૩૦ પોઇન્ટના સુધારે ૩૦,૯૩૦ પોઇન્ટના મથાળે જોવા મળ્યો હતો. ચીનનો શાંઘાઇ અને દક્ષિણ કોરિયાનો કોસ્પી શેરબજાર ઇન્ડેક્સ પણ ગ્રીન ઝોનમાં જોવા મળ્યો હતો. દરમિયાન અમેરિકાનું નાસ્ડેક અને એસએન્ડપી શેરબજાર ઇન્ડેક્સ પોઝિટિવ બંધ જોવા મળ્યું હતું, જ્યારે ડાઉ જોન્સ ઇન્ડેક્સ સાધારણ ૧૨.૮૭ પોઇન્ટના ઘટાડે છેલ્લે ૨૫,૨૮૩ પોઇન્ટના મથાળે બંધ જોવાયો હતો.